Azt gondolhatnák, hogy ez a kép nem vicces, pedig simán lehet vicces is, tudván, hogy a jászapáti férfit 3 órán belül mentették meg. Az ügy pikantériája, hogy először az elektromos járgányt találták meg a sárba ragadva a sínek mellett, de 95 éves tulajdonosát több kilométerrel arrébb lelték meg. Hogy lehetséges ez? Az egyetlen magyarázat, hogy a moped leesett a vonatról, és a bácsi később utána ugrott, és ez így már vicces. Bár akkor nem állna a sárban. Hacsak nem az UFÓ-k keze van a dologban, vagy Schmuck Andoré. A férfi megsérült, reméljük, már jobban van. Innen is üdvözöljük, és BÚÉK! (Fotó: Police.hu)